b'\n_START_ARTICLE_\nMultimedijski center RTV Slovenija\n_START_PARAGRAPH_\nMultimedijski center RTV Slovenija, kraj\xc5\xa1e MMC, je programsko-produkcijska enota javega zavoda RTV Slovenija. V skladu s smernicami Evropske radiodifuzne zveze, ki predlagajo, naj se tradicionalne javne radio-televizijske postaje razvijajo v multimedijske organizacije, je bil ustanovljen leta 2001. MMC predstavlja interaktivno spletno podporo oddajam oz. programom RTV Slovenija, ustvarja pa tudi svoje lastne vsebine izobra\xc5\xbeevalne ter informataivne narave, ki jih na svojem internetnem in mobilnem portalu deli z javnostjo. Pod okrilje MMC RTV Slovenija sodi tudi uredni\xc5\xa1tvo za teletekst in uredni\xc5\xa1tvo za podnaslavljanje oddaj za gluhe in naglu\xc5\xa1ne. Od maja 2004 skrbi MMC \xc5\xa1e za zabavni, informacijski in otro\xc5\xa1ki infokanal. _NEWLINE_Med mnogimi projekti, ki delujejo v okviru MMC so: spletni portal RTV Slovenija, mobilni portal Wap in PDA, ki omogo\xc4\x8data dostop uporabnikom mobilne telefonije vsebin RTV Slovenija, SMS storitve, podcasti, RSS novice, po\xc5\xa1iljanje radijskega in televizijskega sporeda preko elektronska po\xc5\xa1te, blog, forum, klepetalnica, itd.'